CELEX: 62013CA0173
Language: fi
Date: 2014-07-17 00:00:00
Title: Asia C-173/13: Unionin tuomioistuimen tuomio (neljäs jaosto) 17.7.2014 (Cour administrative d'appel de Lyonin (Ranska) esittämä ennakkoratkaisupyyntö) – Maurice Leone ja Blandine Leone v. Garde des Sceaux, Ministre de la Justice jaCaisse nationale de retraite des agents des collectivités locales (Sosiaalipolitiikka — EY 141 artikla — Naispuolisten ja miespuolisten työntekijöiden samapalkkaisuus — Välitön oikeus varhennettuun eläkkeeseen — Eläkkeen laskemisessa käytettävä palvelusaikaa koskeva hyvitys — Edut, joista hyötyvät pääasiallisesti naispuoliset virkamiehet — Välillinen syrjintä — Objektiiviset perustelut — Tosiasiallinen pyrkimys halutun tavoitteen saavuttamiseksi — Toimeenpanon johdonmukaisuus — EY 141 artiklan 4 kohta — Toimenpiteet, joilla pyritään hyvittämään naispuolisten työntekijöiden työuralle aiheutuneet haitat — Soveltamatta jättäminen)

15.9.2014   
            
            
               FI
            
            
               Euroopan unionin virallinen lehti
            
            
               C 315/12
            
         Unionin tuomioistuimen tuomio (neljäs jaosto) 17.7.2014 (Cour administrative d'appel de Lyonin (Ranska) esittämä ennakkoratkaisupyyntö) – Maurice Leone ja Blandine Leone v. Garde des Sceaux, Ministre de la Justice jaCaisse nationale de retraite des agents des collectivités locales
   (Asia C-173/13) (1)
   
   ((Sosiaalipolitiikka - EY 141 artikla - Naispuolisten ja miespuolisten työntekijöiden samapalkkaisuus - Välitön oikeus varhennettuun eläkkeeseen - Eläkkeen laskemisessa käytettävä palvelusaikaa koskeva hyvitys - Edut, joista hyötyvät pääasiallisesti naispuoliset virkamiehet - Välillinen syrjintä - Objektiiviset perustelut - Tosiasiallinen pyrkimys halutun tavoitteen saavuttamiseksi - Toimeenpanon johdonmukaisuus - EY 141 artiklan 4 kohta - Toimenpiteet, joilla pyritään hyvittämään naispuolisten työntekijöiden työuralle aiheutuneet haitat - Soveltamatta jättäminen))
   2014/C 315/17
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Cour administrative d'appel de Lyon
   
      Pääasian asianosaiset
   
   
      Kantajat: Maurice Leone ja Blandine Leone
   
      Vastaajat: Garde des Sceaux, Ministre de la Justice ja Caisse nationale de retraite des agents des collectivités locales
   
      Tuomiolauselma
   
   
               1)
            
            
               EY 141 artiklaa on tulkittava siten, että pääasiassa kyseessä olevan kaltainen eläkehyvitysjärjestelmä merkitsee tämän artiklan vastaista, palkkausta koskevaa naispuolisten ja miespuolisten työntekijöiden välistä välillistä syrjintää, ellei järjestelmää voida perustella objektiivisilla seikoilla, jotka eivät ole millään tavalla sukupuolen perusteella syrjiviä, kuten hyväksyttävällä sosiaalipoliittisella tavoitteella, ja ellei sillä voida taata tätä tavoitetta ja ellei se ole tarpeen tavoitteen saavuttamiseksi, mikä edellyttää, että järjestelmällä tosiasiallisesti pyritään saavuttamaan tavoite ja että se toteutetaan johdonmukaisesti ja järjestelmällisesti.
            
         
               2)
            
            
               EY 141 artiklaa on tulkittava siten, että pääasiassa kyseessä olevan kaltainen varhennettuun eläkkeeseen liittyvää välitöntä oikeutta koskeva järjestelmä merkitsee tämän artiklan vastaista, palkkausta koskevaa naispuolisten ja miespuolisten työntekijöiden välistä välillistä syrjintää, ellei järjestelmää voida perustella objektiivisilla seikoilla, jotka eivät ole millään tavalla sukupuolen perusteella syrjiviä, kuten hyväksyttävällä sosiaalipoliittisella tavoitteella, ja ellei sillä voida taata tätä tavoitetta ja ellei se ole tarpeen tavoitteen saavuttamiseksi, mikä edellyttää, että järjestelmällä tosiasiallisesti pyritään saavuttamaan tavoite ja että se toteutetaan johdonmukaisesti ja järjestelmällisesti.
            
         
               3)
            
            
               EY 141 artiklan 4 kohtaa on tulkittava siten, että tässä säännöksessä tarkoitettuja toimenpiteitä eivät ole pääasiassa kyseessä olevan kaltaiset toimenpiteet, joilla vain annetaan työntekijöille, joita toimenpiteet koskevat, mahdollisuus varhennettuun eläkkeeseen liittyvään välittömään oikeuteen ja myönnetään palvelusaikaa koskeva hyvitys heidän eläkkeelle lähtiessään, mutta jolla ei puututa ongelmiin, joita työntekijät saattavat kohdata työuransa aikana.
            
         
      (1)  EUVL C 171, 5.6.2013.